У аб’ектыў фотамайстра трапляюць розныя кадры. Усе яны затым знаходзяць месца ва ўласным фотаархіве, які налічвае больш за мільён плёначных негатываў і 800 тысяч лічбавых фотакадраў. Гадамі выпрацавалася асабістая сістэма класіфікацыі архіўных дакументаў: па году, месяцу, дню здымак, па падзеях і мясцовасці. Фотамайстар часта звяртаецца да свайго архіва, адшуквае праз гады людзей, якія трапілі ў аб’ектыў яго фотакамеры, каб у чарговы раз падзяліцца з чытачамі інфармацыяй пра лёс сваіх герояў.